יעקב יהודה

תערוכה העולמית של ניו יורק ב-1939, שבו הוצג דגם המקדש.]]
ה[[אנדרטה לשבעה עולי הגרדום שתכנן יהודה, בבית הקברות העתיק בצפת.]]
הרב יעקב יהודה (1901 – 9 באוקטובר 1986) היה אדריכל ישראלי, חוקר המקדש ובונה דגם בית המקדש שהוצג בתערוכה העולמית של ניו יורק ב-1939.

==קורות חיים==
יעקב יהודה נולד בעיר יקטרינוסלב, שהייתה חלק מהאימפריה הרוסית (כיום דניפרו, אוקראינה) בכ' בכסלו ה'תר"ס (1 בדצמבר 1901) למשפחה של יהודים משכילים. בשנת 1910 עברה המשפחה לאודסה, ולאחר מספר שנים התקבל ללימודי אדריכלות באודסה. כמה שנים לאחר מכן עברה המשפחה לשווייץ, שם נתקל יהודה בספר "תבנית ההיכל" של רבי יהודה לאון טמפלו. יהודה נמשך לנושא המקדש, וקרא עליו רבות. בשנת 1922 עלתה משפחתו לארץ ישראל, שם חזר בתשובה והוסמך לרבנות על ידי הרב אברהם יצחק הכהן קוק.

בשנת ה'תרצ"ב (1932) חתם על חוזה עם הרב אברהם יצחק הכהן קוק, הרב איסר זלמן מלצר והנדבן ישראל רוקח, שיהודה ילמד במשך מספר שנים על המשכן והמקדש כ-8 שעות בכל יום, ויכין דגמים של המשכן, ולאחר מכן של שלושת בתי המקדש. יהודה קיים את ההסכם, ולמד במשך שש שנים על המשכן והמקדש. בין השאר למד בישיבתו של הרב מרדכי לייב רובין בשכונת ימין משה, בישיבת מאה שערים ואצל הרב שלמה אליעזר אלפנדרי, ואף נסע למקומות מרוחקים כמו ספריית הוותיקן כדי לחקור ולחפש מידע אודות בתי המקדש. בשנת 1934 הציג יהודה דגם של המשכן ביריד המזרח בתל אביב עם אישורם של הרב קוק והרב מלצר, שכתבו עליו: הדגם הצליח מאוד, וסוקר בהרחבה בעיתונים בארץ ישראל. בין השאר ביקרו בתערוכה מאיר דיזנגוף וחיים נחמן ביאליק, אשר אף כתב על הדגם בעיתון הארץ. בשנת 1939 נסע לארצות הברית להציג את דגם מקדש שלמה בתערוכה העולמית של ניו יורק, שם הוצג בביתן הארץ-ישראלי ותואר בהרחבה בעיתונים בארץ ישראל ובארצות הברית. בין השאר, ביקרו בתערוכה אלברט איינשטיין, הרב יצחק הרצוג, הרב יחיאל מיכל טוקצינסקי, הרב שמחה אסף, הרב מאיר בר-אילן, הרב שאול ליברמן, הרב שמואל יצחק הילמן, יהודה אבן שמואל, נלסון גליק ויצחק בן צבי, אשר כתבו לאחר מכן מכתבים ליהודה אודות הדגם. בעקבות פרוץ מלחמת העולם השנייה, התערוכה הופסקה באמצע, ויהודה חזר בחפזה ארצה בלי הדגם. הדגם הוצג מספר שנים בישיבה בניו יורק, ולאחר מכן נעלם.

לאחר מספר שנים נפטרו הרב קוק וישראל רוקח, ויהודה, שנאלץ להפסיק ללמוד ולתכנן את דגמי המקדש, עבר לחדרה והתמנה למהנדס העירוני. בשנת 1942 עבר לטבריה, ויהודה תכנן גם שם מבנים רבים. לאחר מכן, יהודה עבר לצפת, נלחם עם ההגנה במלחמת העצמאות והיה למהנדס העירוני של צפת במשך שנים רבות.

יעקב יהודה תכנן עוד מבנים ברחבי הארץ, ביניהם בית הכנסת בעין הנצי"ב, בית הכנסת הגדול (עפולה) ואנדרטה לשבעה עולי הגרדום בצפת.

==לקריאה נוספת==
* יעקב יהודה, סקירה קצרה לתבנית המשכן וכליו, תל אביב, אייר ה'תרצ"ד
* יעקב יהודה, תבנית המשכן וכליו, דפוס גולדברג, ירושלים
* יעקב יהודה, המשכן, 1965
* זלמן קורן, ועשו לי מקדש, הוצאת פלדהיים, עמוד 144
* הרב משה צבי נריה, ליקוטי הראי"ה, עמוד 215
* הרב יעקב משה חרל"פ, ברכת מרום, ירושלים, תשנ"ו, אגרת יח

==קישורים חיצוניים==

* ארנון סגל, [https://www.makorrishon.co.il/judaism/73349 דגם המקדש שעורר את הרגש הלאומי של איינשטיין], מקור ראשון, 30 באוגוסט 2018
* יעקב יהודה, [https://www.herzog.ac.il/vtc/0034052.html הערות והארות על פירוש רש"י בפרשיות המשכן], מכללת הרצוג, שמעתין 12–13 תשכ"ז
* [https://www.nli.org.il/he/newspapers/hzh/1966/02/25/01/article/128/?e=-------he-20--1--img-txIN%7ctxTI--------------1 משכנו של יהודה], הצופה, 25 בפברואר 1966

== הערות שוליים ==

קטגוריה:אדריכלים ביישוב
קטגוריה:אדריכלים ישראלים
קטגוריה:מהנדסים ביישוב
קטגוריה:מהנדסים ישראלים
קטגוריה:מהנדסי ערים
קטגוריה:ישראלים ילידי אוקראינה
קטגוריה:ישראלים במלחמת העצמאות
קטגוריה:לוחמי ההגנה
קטגוריה:צפת: אישים
קטגוריה:אנשי העלייה השלישית
קטגוריה:בית המקדש - מבנה
קטגוריה:בוגרי הישיבה הגדולה ותלמוד תורה מאה שערים
קטגוריה:ישראלים שנולדו ב-1901
קטגוריה:ישראלים שנפטרו ב-1986